S-1836/2011

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 25. nóvember sl., á hendur H-kk-þgf H-kk-þgf, kennitala 000000-0000, nú gæslufangi, „fyrir eftirtalin brot:

I.

Fyrir þjófnað með því að hafa að morgni miðvikudagsins 2. mars 2011, í félagi við annan, brotist inn í íbúðarhúsnæðið að Birkilundi 50 í Helgarfellssveit, með því að spenna upp glugga, og stolið þaðan Canon EOS 7D myndavél, Canon IS 900Ti myndavél, þremur Canon linsum, þráðlausri fjarstýringu fyrir myndavél, Camlin þrífót, Argosy sjónvarpsflakkara, Nintendo Wii leikjatölvu, fjórum fjarstýringum fyrir leikjatölvu, 15 Nintendo Wii leikjum, Sony Ericson GSM síma, HP Pavilon DV7 1050 ferðatölvu, Garmin NÚví 605 GPS tæki, DVD ferðaspilara, þríkross hálsmeni, Vin hleðslutæki, 15 dvd diskum, tveimur myndavélakortum og sjónarvarpsflakkara, samtals að verðmæti um 1.337.546 kr.

Þetta telst varða við 244. gr. almennra hegningarlaga nr. 19/1940.

Í málinu gerir Tryggingarfélagið Vörður, fyrir hönd B-kvk-ef E-kvk-ef B-kvk-ef kt. 000000-0000, þá kröfu að ákærði verði dæmdur til greiðslu skaðabóta að fjárhæð krónur 1.358.046 auka vaxta frá 2. mars 2011 skv. 8. gr. laga um vexti og verðtryggingu nr. 38/2001 og dráttarvaxta skv. 9. gr. sömu laga frá 23. mars 2011.

II.

Fyrir þjófnað, nytjastuld og umferðarlagabrot, með því að hafa aðfaranótt sunnudagsins 13. mars 2011, í félagi við R-x-x J-x-x, brotist inn í fyrirtækið Ingileif Jónsson ehf. við Funahöfða 6 í Reykjavík, með því að brjóta glugga á norðurhlið hússins, og stolið þaðan tölvuskjá, kveikjuláslyklum bifreiðarinnar AX-M62, N1 bensínkorti og vinnuvettlingum og í framhaldi tekið bifreiðina AX-M62 í heimildarleysi til eigin nota þar sem hún stóð utan við Ingileif Jónsson ehf, ekið henni, án þess að hafa öðlast ökuréttindi, austur í Fljótshlíð og víðsvegar um suðurland uns lögregla stöðvaði för þeirra á akbrautinni við Sandskeið.

Þetta telst varða við 244. gr. og 1. mgr. 259. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr. umferðarlaga nr. 50/1987. .

III.

Fyrir þjófnað, með því að hafa aðfaranótt sunnudagsins 13. mars 2011, í félagi við R-x-x J-x-x, brotist inn í sumarhúsið að Lokastíg 4 í Ásgarðslandi, í Grímsnes- og Grafningshreppi, með því að spenna upp glugga í eldhúsi og stolið þaðan Playstation II leikjatölvu, fartölvu og leðurtösku.

Þetta telst varða við 244. gr. almennra hegningarlaga nr. 19/1940.

IV.

Fyrir tilraun til þjófnaðar, með því að hafa aðfaranótt sunnudagsins 13. mars 2011, í félagi við R-x-x J-x-x, í auðgunarskyni brotist inn í sumarhúsið að Lokastíg 1 í Ásgarðslandi, í Grímsnes- og Grafningshreppi, með því að spenna upp glugga í eldhúsi.

Þetta telst varða við 244. gr., sbr. 20. gr., almennra hegningarlaga nr. 19/1940.

V.

Fyrir eignaspjöll með því að hafa aðfaranótt sunnudagsins 13. mars 2011, í félagi við R-x-x J-x-x, ekið bifreiðinni AX-M62 í gegnum slá á fjarstýrðu símahlið að sumabústaðalandi við Syðri-Brú, í Grímsnes- og Grafningshreppi, með þeim afleiðingum að sláin eyðilagðist.

Þetta telst varða við 1. mgr. 257. gr. almennra hegningarlaga nr. 19/1940.

VI.

Fyrir þjófnað, með því að hafa aðfaranótt sunnudagsins 15. maí 2011 farið inn um ólæstar dyr söluturnsins Álfsins við Kópavogsbraut 74 í Kópavogi eftir lokun staðarins, og stolið þaðan sígarettum að andvirði 8.000 kr.

Þetta telst varða við 244. gr. almennra hegningarlaga nr. 19/1940.

VII.

Fyrir tilraun til nytjastuldar með því að hafa aðfaranótt miðvikudagsins 13. júlí 2011, í félagi við A-kk-þf M-kk-þf O-kk-þf og H-kvk-þf I-kvk-þf B-kvk-þf farið í heimildarleysi inn í 4 ólæstar bifreiðar við Stjörnublikk við Smiðjuveg 2 í Kópavogi í því skyni að taka bifreiðarnar til eigin nota.

Þetta telst varða við 1. mgr. 259. gr. sbr. 20. gr. almennra hegningarlaga nr. 19/1940.

VIII.

Fyrir nytjastuld og umferðarlagabrot með því að hafa aðfaranótt miðvikudagsins 13. júlí 2011 brotist inn í réttingarverkstæðið Brettið, við Smiðjuveg 4 í Kópavogi, með því að brjóta rúðu í afgreiðslu verkstæðisins og þar tekið bifreiðina PS-J99 í heimildarleysi og ekið henni um götur höfuðborgarsvæðisins, án þess að hafa öðlast ökuréttindi, þar til lögregla stöðvaði akstur bifreiðarinnar skömmu síðar á Breiðholtsbraut, rétt norðan við Þangarbakka í Reykjavík.

Þetta telst varða við 1. mgr. 259. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr. umferðarlaga nr. 50/1987.

IX.

Fyrir þjófnað, með því að hafa þriðjudaginn 30. ágúst 2011, í félagi við A-kk-þf B-kk-þf E-kk-þf og I-kk-þf S-kk-þf V-kk-þf, farið í leyfisleysi og auðgunarskyni inn í starfsmannaaðstöðu í kjallara tónlistarhússins Hörpunnar og tekið þaðan veski sem í voru pólskir seðlar og 5000 kr., og tekið 10-30 stykki af Smirnoff Ice 275 ml. án í vínkæli í tónlistarhúsinu.

Þetta telst varða við 244. gr. almennra hegningarlaga nr. 19/1940.

X.

Fyrir þjófnað, með því að hafa fimmtudaginn 13. október 2011, í félagi við Á-kk-þf F-kk-þf H-x-x, brotist inn í sumarhúsið Lundinn í landi Steðja í Hörgársveit með því að brjóta glugga og ná þannig að opna útidyrahurð innanfrá, og stolið þaðan kaffivél af gerðinni Philips Senseo og 6 gosdósum.

Þetta telst varða við 244. gr. almennra hegningarlaga nr. 19/1940.

XI.

Fyrir tilraun til þjófnaðar, með því að hafa fimmtudaginn 13. október 2011, í félagi við Á-kk-þf F-kk-þf H-x-x, í auðgunarskyni brotist inn í hjólhýsið ZU-406 á landi S-kk-ef í Hörgársveit með því að spenna upp hurð á vesturhlið hjólhýsisins.

Þetta telst varða við 244. gr. sbr. 20. gr. almennra hegningarlaga nr. 19/1940.

XII.

Fyrir þjófnað, með því að hafa aðfaranótt föstudagsins 28. október 2011, í félagi við Á-kk-þf F-kk-þf H-x-x, brotist inn í veitingahúsið Hafið Bláa við ósa Ölfusár, með því að spenna upp opnanlegt gluggafag á suðurhlið húsins og stolið þaðan um 40 flöskum af sterku áfengi, um 40 flöskum af léttvíni og um 120 flöskum af áfengum bjór, samtals að verðmæti

Þetta telst varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ekki var sótt þing af hálfu kröfuhafa og féll bótakrafan niður.

Við meðferð málsins féll sækjandinn frá ákæru fyrir þjófnað á þrífæti í I. kafla, umferðalagabroti í II. kafla, öllum V. kafla og þjófnaði á 5000 kr. í IX. kafla.

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni svo breyttri og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í breyttri ákæru.

Ákærði var dæmdur í 30 daga fangelsi, skilorðsbundið í 2 ár, 10. júní 2009 fyrir þjófnað. Þar áður hafði honum tvívegis verið refsað fyrir sams konar brot. Hann var dæmdur í 20 mánaða fangelsi 18. febrúar 2011 fyrir þjófnað, nytjastuld og fjársvik. 17 mánuðir af refsingunni voru skilorðsbundnir til 2 ára. Loks var ákærði sakfelldur fyrir þjófnað 3. maí síðastliðinn, en ekki gerð refsing. Verður refsing hans nú ákveðin með hliðsjón af 77. og 78. gr. almennra hegningarlaga auk þess sem skilorðshluti dómsins frá 18. febrúar síðastliðnum verður tekinn upp og dæmdur með, sbr. 60. gr. sömu laga. Refsing ákærða verður því ákveðin fangelsi í 2 ár. Til frádráttar skal koma gæsluvarðhaldsvist hans frá 30. október 2011. Ákærði greiði sakarkostnað og málsvarnarþóknun skipaðs verjanda síns, S-kk-ef K-kk-ef K-kk-ef með virðisaukaskatti eins og segir í dómsorði.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, H-kk-nf H-kk-nf, sæti fangelsi í 2 ár en til frádráttar skal koma gæsluvarðhaldsvist hans frá 30. október 2011.

Ákærði greiði 276.100 krónur í sakarkostnað og málsvarnarþóknun skipaðs verjanda síns, S-kk-ef K-kk-ef K-kk-ef hdl., 150.600 krónur.

A-kk-nf Í-kk-nf